CELEX: C2006/165/10
Language: lv
Date: 2006-07-15 00:00:00
Title: Lieta C-343/04: Tiesas (pirmā palāta)  2006. gada 18. maija  spriedums ( Oberster Gerichtshof  —  Autriche  lūgums sniegt prejudiciālu nolēmumu) —  Land Oberösterreich  pret  ČEZ, a. s.  (Briseles konvencija — 16. panta 1. punkta a) apakšpunkts — Izņēmuma jurisdikcija tiesvedībā, kuras priekšmets ir nekustamā īpašuma lietu tiesības — Darbība, kuras mērķis ir izbeigt traucējumus vai traucējumu risku, kas zemes īpašumiem radušies sakarā ar atomelektrostacijas, kas atrodas šo zemesgabalu kaimiņvalsts teritorijā, darbību — Nepiemērošana)

15.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 165/5
            
         Tiesas (pirmā palāta) 2006. gada 18. maija spriedums (Oberster Gerichtshof — Autriche lūgums sniegt prejudiciālu nolēmumu) — Land Oberösterreich pret ČEZ, a. s.
   
   (Lieta C-343/04) (1)
   
   (Briseles konvencija - 16. panta 1. punkta a) apakšpunkts - Izņēmuma jurisdikcija tiesvedībā, kuras priekšmets ir nekustamā īpašuma lietu tiesības - Darbība, kuras mērķis ir izbeigt traucējumus vai traucējumu risku, kas zemes īpašumiem radušies sakarā ar atomelektrostacijas, kas atrodas šo zemesgabalu kaimiņvalsts teritorijā, darbību - Nepiemērošana)
   (2006/C 165/10)
   Tiesvedības valoda — vācu
   Iesniedzējtiesa
   
      Oberster Gerichtshof
   
   Lietas dalībnieki pamata procesā
   
      Prasītājs: Land Oberösterreich
   
   
      Atbildētājs: ČEZ, a. s.
   
   Priekšmets
   Lūgums sniegt prejudiciālu nolēmumu — Oberster Gerichtshof — Briseles Konvencijas 16. panta 1. punkta a) apakšpunkta interpretācija — Izņēmuma jurisdikcija tiesvedībā, kuras priekšmets ir nekustamā īpašuma lietu tiesības — Preventīva darbība, lai izbeigtu traucējumus, ko lauksaimniecības nozarē radījusi kaimiņu atomelektrostacija, kas nodibināta valsts, kas nav līgumslēdzēja valsts, teritorijā
   Rezolutīvā daļa:
   16. panta 1. punkta a) apakšpunktu 1968. gada 27. septembra Konvencijā par jurisdikciju un spriedumu izpildi civillietās un komerclietās, kas pēdējo reizi grozīta ar 1996. gada 29. novembra Konvenciju par Austrijas Republikas, Somijas Republikas un Zviedrijas Karalistes pievienošanos, ir jāinterpretē tādējādi, ka šīs normas piemērošanas jomā neietilpst tiesvedība, kuras mērķis, tāpat kā tiesvedībai, kas, pamatojoties uz Austrijas Civilkodeksa (Allgemeines bürgerliches Gesetzbuch) 364. panta 2. punktu, uzsākta pamata prāvā, ir izbeigt traucējumus, kas rodas vai var rasties zemes īpašumiem, kuru īpašnieks ir uzsācis šo tiesvedību un ko izraisījis jonizētais starojums, kuru izdala elektrostacija, kas atrodas kaimiņvalstī tai valstij, kurā atrodas šie īpašumi.
   
      (1)  OV C 251, 09.10.2004.